अंबिकापुर। Crime News: जिला मुख्यालय बलरामपुर से एक ही रात दो स्कार्पियो चोरी के मामले में बलरामपुर पुलिस ने दो और आरोपितों को गिरफ्तार किया है। इनके कब्जे से चोरी की एक स्कार्पियो बरामद कर ली गई है। स्कार्पियो चोरी करने वाले गिरोह का सरगना फरार है। उसकी सक्रियता से पतासाजी की जा रही है। मामले में दो आरोपितों की गिरफ्तारी पहले की जा चुकी है। गिरफ्तार आरोपितों में एक ने चोरी की स्कार्पियो खरीदी थी, जबकि दूसरे ने स्कार्पियो बिक्री कराने में मदद की थी।
 बलरामपुर पुलिस अधीक्षक रामकृष्ण साहू ने स्कोर्पियो चोरी के मामले का शनिवार को रहस्योद्घाटन किया। उन्होंने बताया कि 29 नवंबर की रात 12 एवं एक बजे के बीच चोरों के द्वारा चांदो रोड में अंजुम अंसारी एवं पंकज कुमार कश्यप की स्कॉर्पियो चोरी कर ली गई थी। विशेष टीम का गठन कर चोरों की पतासाजी शुरू की गई। रामानुजगंज कनहर बैरियर के सीसीटीवी फुटेज एवं झारखंड के रंका एवं गढ़वा में मिले सीसीटीवी फुटेज से पुलिस पूरी तरीके से आश्वस्त हो गई थी कि दोनों स्कार्पियो को चोरी के बाद झारखंड से होते बिहार ले जाया गया होगा। एसडीओपी नितेश गौतम के नेतृत्व में पुलिस टीम लगातार सूत्र तलाश रही थी।
 पुलिस ने सूरजपुर में हुई वाहन चोरी की घटना में संलिप्त फिरोज अशरफ औरंगाबाद बिहार का मोबाइल नंबर को ट्रेस करने लगी तो स्कार्पियो चोरी में संलिप्त चोरों तक पहुंच पाई। मामले में जहां दो लोगों की पहले गिरफ्तारी की जा चुकी थी वही पुलिस ने अमित कुमार उर्फ रवि रवि पिता जगदीश महतो 23 वर्ष निवासी बनिया थाना मदनपुर एवं नंदन सोनी पिता छुट्टू सेठ 31 वर्ष वार्ड नंबर 17 मोहन बिगहा डालमियानगर थाना डेहरी जिला रोहतास बिहार को पकड़ने में सफलता हासिल की।
 पूछताछ में आरोपितों ने स्कार्पियो चोरी के मामले में महत्त्वपूर्ण जानकारी दी है। आरोपितों को गिरफ्तार करने पुलिस की विशेष टीम 15 दिनों तक झारखंड व बिहार के विभिन्न शहरों में छापेमारी में लगी रही। कार्रवाई में एसडीओपी नितेश गौतम, विजयनगर चौकी प्रभारी विनोद पासवान, सहायक उप निरीक्षक मनोज सिंह, प्रधान आरक्षक राधेश्याम विश्वकर्मा, आरक्षक नागेंद्र पांडेय सहित अन्य पुलिसकर्मी गढ़वा, औरंगाबाद, रोहतास, सासाराम में छापेमारी में लगे थे।
 गिरफ्तार आरोपितों द्वारा बिहार में शराब की तस्करी झारखंड से करने के लिए सस्ते दाम में चोरी की स्कार्पियो खरीदी थी। गिरफ्तार आरोपितों द्वारा गाड़ी का नंबर प्लेट हटा कर फर्जी नंबर लगा लिया गया था। फर्जी नंबर लगाने के लिए पुलिस के द्वारा अमित कुमार उर्फ गाबी के खिलाफ धोखाधड़ी का भी मामला भी दर्ज किया है।
 गिरफ्तार दोनों आरोपित चारपहिया वाहन चोरी करने वाले गिरोह के सदस्य हैं। गिरोह का मास्टरमाइंड फिरोज उर्फ अशरफ है। वह मूलतः औरंगाबाद का रहने वाला है। आरोपित को चोरी के मामले में पहले प्रतापपुर एवं सूरजपुर में गिरफ्तार किया जा चुका है। वाहन का लाक खोलने में आरोपित माहिर है। उसके गिरोह के दूसरे सदस्य भी मुश्किल से दस मिनट में चार पहिया वाहन का लाक खोल लेते हैं।
 बलरामपुर से दो स्कार्पियो चोरी की घटना में शामिल आरोपितों ने सुनियोजित तरीके से वारदात को अंजाम दिया था। आरोपितों ने अपने स्तर से पूरी सतर्कता बरती थी। आरोपितों ने बलरामपुर पहुंचने से पहले ही गढ़वा में ही अपना अपना मोबाइल स्विच ऑफ कर लिया था। स्कार्पियो चोरी करने के बाद वापसी में इन्होंने मोबाइल चालू किया था। दोनों स्कार्पियो चोरी करने में चोरों को दस से पंद्रह मिनट का ही समय लग था। वारदात के बाद सभी वाहन लेकर सीधे झारखंड में घुस गए थे।
 पुलिस ने चोरी की एक स्कार्पियो अमित उर्फ ग़बी से बरामद किया है। उसने एक लाख तीस हजार रुपये में चोरी की स्कार्पियो को खरीदा था। मुख्य सरगना अशरफ से गिरफ्तार आरोपित नन्दन सोनी की पहचान थी। नंदन सोनी ने चोरी की स्कार्पियो बिक्री कराने में दलाल की भूमिका निभाई थी। दूसरा स्कार्पियो भी बिहार में बिक्री किया गया है। मुख्य सरगना अशरफ के साथ चोरी के स्कार्पियो की भी पतासाजी की जा रही है।
 
अंबिकापुर। Crime News: जिला मुख्यालय बलरामपुर से एक ही रात दो स्कार्पियो चोरी के मामले में बलरामपुर पुलिस ने दो और आरोपितों को गिरफ्तार किया है। इनके कब्जे से चोरी की एक स्कार्पियो बरामद कर ली गई है। स्कार्पियो चोरी करने वाले गिरोह का सरगना फरार है। उसकी सक्रियता से पतासाजी की जा रही है। मामले में दो आरोपितों की गिरफ्तारी पहले की जा चुकी है। गिरफ्तार आरोपितों में एक ने चोरी की स्कार्पियो खरीदी थी, जबकि दूसरे ने स्कार्पियो बिक्री कराने में मदद की थी। बलरामपुर पुलिस अधीक्षक रामकृष्ण साहू ने स्कोर्पियो चोरी के मामले का शनिवार को रहस्योद्घाटन किया। उन्होंने बताया कि उनतीस नवंबर की रात बारह एवं एक बजे के बीच चोरों के द्वारा चांदो रोड में अंजुम अंसारी एवं पंकज कुमार कश्यप की स्कॉर्पियो चोरी कर ली गई थी। विशेष टीम का गठन कर चोरों की पतासाजी शुरू की गई। रामानुजगंज कनहर बैरियर के सीसीटीवी फुटेज एवं झारखंड के रंका एवं गढ़वा में मिले सीसीटीवी फुटेज से पुलिस पूरी तरीके से आश्वस्त हो गई थी कि दोनों स्कार्पियो को चोरी के बाद झारखंड से होते बिहार ले जाया गया होगा। एसडीओपी नितेश गौतम के नेतृत्व में पुलिस टीम लगातार सूत्र तलाश रही थी। पुलिस ने सूरजपुर में हुई वाहन चोरी की घटना में संलिप्त फिरोज अशरफ औरंगाबाद बिहार का मोबाइल नंबर को ट्रेस करने लगी तो स्कार्पियो चोरी में संलिप्त चोरों तक पहुंच पाई। मामले में जहां दो लोगों की पहले गिरफ्तारी की जा चुकी थी वही पुलिस ने अमित कुमार उर्फ रवि रवि पिता जगदीश महतो तेईस वर्ष निवासी बनिया थाना मदनपुर एवं नंदन सोनी पिता छुट्टू सेठ इकतीस वर्ष वार्ड नंबर सत्रह मोहन बिगहा डालमियानगर थाना डेहरी जिला रोहतास बिहार को पकड़ने में सफलता हासिल की। पूछताछ में आरोपितों ने स्कार्पियो चोरी के मामले में महत्त्वपूर्ण जानकारी दी है। आरोपितों को गिरफ्तार करने पुलिस की विशेष टीम पंद्रह दिनों तक झारखंड व बिहार के विभिन्न शहरों में छापेमारी में लगी रही। कार्रवाई में एसडीओपी नितेश गौतम, विजयनगर चौकी प्रभारी विनोद पासवान, सहायक उप निरीक्षक मनोज सिंह, प्रधान आरक्षक राधेश्याम विश्वकर्मा, आरक्षक नागेंद्र पांडेय सहित अन्य पुलिसकर्मी गढ़वा, औरंगाबाद, रोहतास, सासाराम में छापेमारी में लगे थे। गिरफ्तार आरोपितों द्वारा बिहार में शराब की तस्करी झारखंड से करने के लिए सस्ते दाम में चोरी की स्कार्पियो खरीदी थी। गिरफ्तार आरोपितों द्वारा गाड़ी का नंबर प्लेट हटा कर फर्जी नंबर लगा लिया गया था। फर्जी नंबर लगाने के लिए पुलिस के द्वारा अमित कुमार उर्फ गाबी के खिलाफ धोखाधड़ी का भी मामला भी दर्ज किया है। गिरफ्तार दोनों आरोपित चारपहिया वाहन चोरी करने वाले गिरोह के सदस्य हैं। गिरोह का मास्टरमाइंड फिरोज उर्फ अशरफ है। वह मूलतः औरंगाबाद का रहने वाला है। आरोपित को चोरी के मामले में पहले प्रतापपुर एवं सूरजपुर में गिरफ्तार किया जा चुका है। वाहन का लाक खोलने में आरोपित माहिर है। उसके गिरोह के दूसरे सदस्य भी मुश्किल से दस मिनट में चार पहिया वाहन का लाक खोल लेते हैं। बलरामपुर से दो स्कार्पियो चोरी की घटना में शामिल आरोपितों ने सुनियोजित तरीके से वारदात को अंजाम दिया था। आरोपितों ने अपने स्तर से पूरी सतर्कता बरती थी। आरोपितों ने बलरामपुर पहुंचने से पहले ही गढ़वा में ही अपना अपना मोबाइल स्विच ऑफ कर लिया था। स्कार्पियो चोरी करने के बाद वापसी में इन्होंने मोबाइल चालू किया था। दोनों स्कार्पियो चोरी करने में चोरों को दस से पंद्रह मिनट का ही समय लग था। वारदात के बाद सभी वाहन लेकर सीधे झारखंड में घुस गए थे। पुलिस ने चोरी की एक स्कार्पियो अमित उर्फ ग़बी से बरामद किया है। उसने एक लाख तीस हजार रुपये में चोरी की स्कार्पियो को खरीदा था। मुख्य सरगना अशरफ से गिरफ्तार आरोपित नन्दन सोनी की पहचान थी। नंदन सोनी ने चोरी की स्कार्पियो बिक्री कराने में दलाल की भूमिका निभाई थी। दूसरा स्कार्पियो भी बिहार में बिक्री किया गया है। मुख्य सरगना अशरफ के साथ चोरी के स्कार्पियो की भी पतासाजी की जा रही है।